
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1655 

4 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων στον Υφυπουργό Αθλητι¬ 
σμού Ιωάννη Ανδριανό. 1 

Καθορισμός αρμοδιοτήτων Υφυπουργού Υποδομών, 
Μεταφορών και Δικτύων Μιχαήλ Παπαδόπουλου. 2 


ΑΠΟΦΑΣΕΙ Σ 

Αριθ. ΥΠΠΟΑ/ΓΔΔΥ/ΔΙΟΙΚ/ 

ΔΠΕΦ/114952/18350/15269/892 (1) 

Ανάθεση αρμοδιοτήτων στον Υφυπουργό Αθλητισμού 
Ιωάννη Ανδριανό. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις των άρθρων 81 και 83 του Συντάγ¬ 
ματος. 

2. Τις διατάξεις των άρθρων 41 παρ. 5 και 90 του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ. 63/2005 (Α' 98) και το γεγονός ότι από τις διατάξεις 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού. 

3. Το π.δ. 83/2012 (Α' 140) «Διορισμός του Αντωνίου 
Σαμαρά του Κωνσταντίνου, Αρχηγού του Κόμματος της 
“Νέας Δημοκρατίας (Ν.Δ.)”, ως Πρωθυπουργού». 

4. Το π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

5. Του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 
Α' 141), όπως ισχύει και ιδίως το άρθρο 3 αυτού όπως 
αντικαταστάθηκε με το άρθρο 2 του π.δ. 118/2013 (Α' 152). 

6. Το π.δ. 77/1985 (Α' 28) «Οργανισμός της Γενικής 
Γραμματείας Αθλητισμού», όπως έχει τροποποιηθεί και 
ισχύει, αποφασίζουμε: 

Άρθρο 1 

Στον Υφυπουργό Πολιτισμού και Αθλητισμού Ιωάννη 
Ανδριανό, ανατίθεται, παραλλήλως με τον Υπουργό, το 
σύνολο των αρμοδιοτήτων των Υπηρεσιών της Γ ενικής 
Γ ραμματείας Αθλητισμού. 


Άρθρο 2 

Στις αρμοδιότητες του Υφυπουργού περιλαμβάνονται 
και 

α) Η πρόταση στον Υπουργό Πολιτισμού και Αθλητι¬ 
σμού για κατάθεση νομοσχεδίων, 
β) Τα θέματα κοινοβουλευτικού ελέγχου, πολιτισμού 
και αθλητισμού, παραλλήλως με τον Υπουργό, 
γ) Η πρόταση στον Υπουργό Πολιτισμού και Αθλητι¬ 
σμού για έκδοση διαταγμάτων, 
δ) Η συνυπογραφή ατομικών ή κανονιστικών αποφά¬ 
σεων με άλλους Υπουργούς, αναπληρωτές Υπουργούς 
ή Υφυπουργούς στο πλαίσιο της αρμοδιότητας Γ ενικής 
Γ ραμματείας Αθλητισμού, 

ε) Η έκδοση αποφάσεων ατομικού και κανονιστικού 
χαρακτήρα, αρμοδιότητας Γ ενικής Γ ραμματείας Αθλη¬ 
τισμού, 

στ) η εκπροσώπηση του Υπουργείου Πολιτισμού και 
Αθλητισμού στην Ευρωπαϊκή Ένωση και τους διεθνείς 
οργανισμούς, παραλλήλως με τον Υπουργό, 
ζ) η εισήγηση στον Υπουργό για το διορισμό των 
διοικήσεων όλων των εποπτευομένων από τη Γενική 
Γραμματεία Αθλητισμού οργανισμών, νομικών προσώ¬ 
πων δημοσίου και ιδιωτικού δικαίου και αποκεντρωμέ¬ 
νων δημόσιων υπηρεσιών, 

η) Η απόσπαση, η μετάταξη και η τοποθέτηση του 
κάθε φύσης και σχέσης εργασίας προσωπικού των 
υπηρεσιών και νομικών προσώπων δημοσίων και ιδιω¬ 
τικού δικαίου αρμοδιότητας της Γ ενικής Γ ραμματείας 
Αθλητισμού. 

Αρθρο 3 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2013 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 329 (2) 

Καθορισμός αρμοδιοτήτων Υφυπουργού Υποδομών, 
Μεταφορών και Δικτύων Μιχαήλ Παπαδόπουλου. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της παραγράφου 2 του άρθρου 83 
του Συντάγματος. 

2. Τις διατάξεις της παραγράφου 5 του άρθρου 41 
και του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

3. Το Π.Δ. 83/2012 «Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας» ως Πρωθυπουργού» (Α' 140). 

4. Το Π.Δ. 119/2013 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 153). 

5. Το Π.Δ. 118/2013 «Τροποποίηση του π.δ. 85/2012 (Α' 141) 
-Ίδρυση Υπουργείου, Υποδομών, Μεταφορών και Δικτύων 
και Υπουργείου Πολιτισμού και Αθλητισμού και μετονο- 
μασία των Υπουργείων Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων και Παιδείας και 
Θρησκευμάτων, Πολιτισμού και Αθλητισμού σε Υπουργείο 
Ανάπτυξης και Ανταγωνιστικότητας και σε Υπουργείο 
Παιδείας και Θρησκευμάτων αντιστοίχως» (Α' 152). 

6. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Αρθρο 1 

Αρμοδιότητες Υφυπουργού Υποδομών, 
Μεταφορών και Δικτύων Μιχαήλ Παπαδόπουλου 

Στον Υφυπουργό Υποδομών, Μεταφορών και Δικτύων 
Μιχαήλ Παπαδόπουλο αναθέτουμε: 

1) Την εποπτεία: 

Του Σώματος Επιθεωρητών - Ελεγκτών του τ. Υπουρ¬ 
γείου Μεταφορών και Επικοινωνιών. 

2) Την άσκηση των αρμοδιοτήτων: 

α) Της Γενικής Διεύθυνσης Διοικητικής Υποστήριξης. 

β) Της Γενικής Διεύθυνσης Μεταφορών. 

γ) Της Γενικής Διεύθυνσης Οδικής Ασφάλειας. 

δ) Της Γενικής Διεύθυνσης Τηλεπικοινωνιών και Τα¬ 
χυδρομείων, πλην της Διεύθυνσης Τηλεπικοινωνιακών 
και Ταχυδρομικών Υπηρεσιών. 

ε) Της Διεύθυνσης Πολιτικής Σχεδίασης Έκτακτης 
Ανάγκης. 

στ) Της Υπηρεσίας Σχεδιασμού και Επιτελικής Υπο¬ 
στήριξης. 

ζ) Του Τμήματος Τύπου και Δημοσίων Σχέσεων. 

η) Του Τμήματος Κοινοβουλευτικού Ελέγχου. 

θ) Του Τμήματος Διεθνών Σχέσεων του Τομέα Επι¬ 
κοινωνιών. 

ι) Του Εθνικού Συμβουλίου Οδικής Ασφάλειας. 


Άρθρο 2 

1) Στο πλαίσιο της άσκησης των αρμοδιοτήτων που 
αναφέρονται στο άρθρο 1 περιλαμβάνονται και οι ακό¬ 
λουθες αρμοδιότητες: 

α) Οι κοινοβουλευτικές αρμοδιότητες, πλην της νομο¬ 
θετικής πρωτοβουλίας. 

β) Η πρόταση για την έκδοση ατομικών και κανονι¬ 
στικών διαταγμάτων. 

γ) Η έκδοση πράξεων ατομικού και κανονιστικού χα¬ 
ρακτήρα. 

δ) Η πρόταση για την έκδοση διαταγμάτων και η έκ¬ 
δοση πράξεων από κοινού με άλλους υπουργούς, ανα¬ 
πληρωτές υπουργούς και υφυπουργούς. 

ε) Η συμμετοχή στα συλλογικά κυβερνητικά όργανα. 

στ) Η σύσταση και συγκρότηση Επιτροπών και Ομά¬ 
δων Εργασίας. 

ζ) Η υποβολή ερωτημάτων στο Νομικό Συμβούλιο του 
Κράτους και η αποδοχή των σχετικών γνωμοδοτήσεων. 

η) η εκπροσώπηση του Υπουργείου στους διεθνείς 
Οργανισμούς. 

2) Οι αρμοδιότητες της παρ. 1 περ. η του παρόντος 
άρθρου, καθώς και του Τμήματος Σιδηροδρομικών και 
Συνδυασμένων Μεταφορών της Διεύθυνσης Εμπορευμα- 
τικών Μεταφορών και του Τμήματος Αστικών Συγκοινω¬ 
νιών της Διεύθυνσης Επιβατικών Μεταφορών ασκούνται 
παράλληλα και από τον Υπουργό Υποδομών, Μεταφο¬ 
ρών και Δικτύων. 

3) Στις αρμοδιότητες που προβλέπονται στο άρθρο 1 
δεν περιλαμβάνεται ο διορισμός διοικήσεων των επο¬ 
πτευόμενων φορέων και ανεξάρτητων αρχών, η συ¬ 
γκρότηση των υπηρεσιακών συμβουλίων, καθώς και 
τα ερωτήματα για την επιλογή Προϊσταμένων Γ ενικών 
Διευθύνσεων, Διευθύνσεων και Αυτοτελών Γραφείων, 
η τοποθέτηση αυτών και όλα τα θέματα υπηρεσιακής 
τους κατάστασης. 

4) Για την άρση αμφισβητήσεων σχετικών με την 
αρμοδιότητα οποιουδήποτε οργάνου του Υπουργείου 
Υποδομών, Μεταφορών και Δικτύων αρμόδιος είναι ο 
Υπουργός. 

Αρθρο 3 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2013 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

